तकनीकी कोर्स कर रहे SC छात्रों के लिए रेल-बस की यात्रा रहेगी मुफ्त, सरकार ने मांगे आवेदन - Yuva Haryana
Home Breaking तकनीकी कोर्स कर रहे SC छात्रों के लिए रेल-बस की यात्रा रहेगी मुफ्त, सरकार ने मांगे आवेदन
तकनीकी कोर्स कर रहे SC छात्रों के लिए रेल-बस की यात्रा रहेगी मुफ्त, सरकार ने मांगे आवेदन
तकनीकी शिक्षा और विशेषकर जरूरतमंद वर्गों के छात्रों के लिए एक अच्छे कदम के तौर पर हरियाणा सरकार अब SC वर्ग के छात्रों का बस या रेल के पास पर खर्च हुए पैसों का भुगतान करने जा रही है।
हरियाणा तकनीकी शिक्षा विभाग ने शैक्षणिक सत्र 2017-18 के लिए अनुसूचित जाति के ऐसे विद्यार्थी, जो AICTE/HSBTE अनुमोदित कोर्स यानि बहुतकनीकी डिप्लोमा, डि-फार्मेसी, बी-फार्मेसी, एम-फार्मेसी, DHMCT, BHMCT, बी.आर्च, बी.ई/बी.टैक, एम.टैक/PhD (इंजीनियरिंग विषय), एमबीए, एमसीए (तकनीकी शिक्षा विभाग हरियाणा अनुमोदित राजकीय, निजी, सहायता प्राप्त तकनीकी संस्थानों में केवल नियमित रूप से) कोर्स कर रहे हैं, से राज्य परिवहन सुविधा, रेल पास की reimbursement के लिए आवेदन मांगे हैं।
तकनीकी शिक्षा विभाग के एक प्रवक्ता ने जानकारी देते हुए बताया कि राज्य परिवहन सुविधा/रेल पास (शैक्षणिक सत्र 2017-18 की दूसरी किस्त) की प्रतिपूर्ति के लिए सभी आवश्यक दस्तावेजों के साथ पूरी तरह से भरे हुए पत्र सम्बंधित संस्थान में 31 मई, 2018 तक जमा हो जाने चाहिए।
31 मई के बाद मिले आवेदन पत्रों पर विचार नहीं किया जाएगा। इस योजना की विस्तृत जानकारी विभाग की वेबसाइट से भी ली जा सकती है। कैम्पस होस्टल में रहने वाले अनुसूचित जाति के विद्यार्थियों को छोडकर यह सुविधा हरियाणा के अनुसूचित जाति के सभी विद्यार्थी ले सकते हैं।
Previous article 5 साल की मासूम को दरिंदे ने बनाया अपनी हवस का शिकार, बच्ची की हालत गंभीर
Next article ट्रेन की चपेट में आने से रेलवे कर्मचारियों की दर्दनाक मौत